
[2] Plus seure foy meritoit sa valeur 
Dont je voy tant d'apparence et couleur 
Que cela doit au moins a mon malheur 
Servir d'excuse. 
Pis ne feit onc la testre de Meduse, 
Et toutefois le mal je n'en refuse 
Puisque par luy se voit ample et diffuse 
Ma loyauté. 


[3] Moins ne falloit de gráce et de beauté 
Pour palier si grance cruauté, 
Et pour gaigner tant de principauté 
Sur ma pensée. 
Qui pour se voir très mal recompensée, 
Mon bien arriére et ma mort avancée, 
Laisser ne peult cet” ardeur insensée, 
Ny ce désir. 


[4] Lequel plus fort que tout mon desplaisir 
Cent fois de jour vient remettre à loisir 
Devant mes yeux les biens qu’on peult choisir 
Biens que le ciel large à peu de gens donne, 
Forme, bon sens, grâce de parolle bonne, 
En la faveur desquelles je pardonne 
Aux maux cachés. 


[5] Si veux-je bien,n amour, que vous sachez 
Qu'a luy oster son honneur vous taschez, 
Lesquel n'arreste en esprits entachez 

D'ingratitude, 
Et qui suyvant le chemin et l'estude 
De l'ignorante et sotte multitude, 
Aiment soymesmes, et n’ont sollicitude 
De leurs amys. 


[6] Jamais Perseus au ciel n'esut esté mis, 

S'il ne se fust pour la vie entremis 
De la princesse a qui estoit submis 

Le peuple More. 
Et au rebours le seul bien deshonore 
L'ingrat amy que Philis pleure encore 
Dont la pitié souvent me descolore 

Et me réveille. 


[7] Sentant ma cause à la sienne pareille, 
Car quoy qu'amour ou le temps m'apareille 
Le mal présent, la mort plus me conseille 
Que vivre ainsi. 


